Осоговски иконостас

Осоговски иконостас — иконостас создаден за манастирот „Св. Јоаким Осоговски“, 3 км северно од Крива ПаланкаОсоговски со грандиозен иконостас.

Иконостасот во длабока и автентична македонска резба,  дело на тригодишен труд, умешност и искуство на најпознатите современи копаничари, кој ја краси манастирската црква „Св. Јоаким Осоговски“ поставен и создаден во 2010 година.
Македонски копаничари, кои ја продолжуваат традицијата на Дебарско-охридската школа,  мајсторската тајфа од шест докажани резбари, познати по своите иконостаси во земјава и низ светот,  во осоговскиот манастир создадоле  грандиозен проект. Копаничарската екипа, била составена од протомајсторите Злате Крстески, Мирко Гашпарец и Никола Прчков, магистрите по резбарство Јане Крстески и Никола Михајлоски од Битола, како и кривопаланечкиот копаничар Раде Костовски, цели три години работеле на импозантната иконостасна композиција.

Осоговскиот манастир денес е средиште каде што се изучува македонската резба на познатите мијачки мајстори и се продолжува традицијата на оваа уметност, која беше пред изумирање. Секоја година, вовој манастирски комплекс традиционално се одржува Меѓународната копаничарска колонија, единствена од ваков вид, на која се изучува копаничарскиот занает и се пренесува искуството од старите на младите генерации. 

 Наводи 

Категорија:Македонско вајарство
Категорија:Македонско копаничарство